**„VAIKŲ UŽIMTUMO STOVYKLOS „TAUTOSAKOS ARUODAI:NUO MITO IKI MOTYVO““**

Projekto Nr. ŠVEN-LEADER-6B-V-10-10-2019

|  |  |
| --- | --- |
| **Projekto vykdytojo pavadinimas** | Nevyriausybinė visuomeninė organizacija „Sirvėtos kalvos, Asociacija |
| **VPS prioritetas** | VPS prioritetas „Socialinės ir ekonominės veiklos plėtra, skatinant bendruomeniškumą, mažinant socialinę atskirtį“ |
| **VPS priemonė ir veiklos sritis** | VPS priemonė „Kultūros savitumo išsaugojimas, tradicijų tęstinumas“ (LEADER-SAVA-4),  veiklos sritis „Parama kaimo gyventojų bendruomeniškumo ir pilietiškumo ugdymui (krašto tradicinių renginių organizavimas, stovyklos, konferencijos, išvykos)“ (LEADER-SAVA-4.1) |
| **Vietos projekto įgyvendinimo laikotarpis** | Nuo 2019 m. gruodžio 2 d. iki 2020 m. gruodžio 2 d. |
| **Bendra vietos projekto vertė, Eur** | 8 400,00 Eur su PVM |
| **Paramos suma, Eur** | 7 980,00 Eur su PVM iš Europos žemės ūkio fondo kaimo plėtrai ir Lietuvos valstybės biudžeto lėšų |
| **Paramos lyginamoji dalis, proc.** | 95 proc. |

Projekto tikslas – didinti vaikų užimtumo galimybes vaikų atostogų metu organizuojant kultūros savitumo išsaugojimą ir bendruomeniškumo bei pilietiškumo ugdymą skatinančias temines stovyklas.

Projekto uždaviniai:

1. Teikti informaciją apie vykdomą projektą Švenčionių rajono gyventojams.

2. Įtraukti projekto dalyvius (vaikus), kurie neturi galimybių su suaugusiais praleisti atostogų, į NVO „Sirvėtos kalvos“ Šventos kaime organizuojamas veiklas.

3. Bendradarbiaujant su aplinkinių kaimų bendruomenėmis, organizuoti kultūros savitumo išsaugojimą ir bendruomeniškumo bei pilietiškumo ugdymą skatinančias 3 stovyklas po 5 darbo dienas (be nakvynės) vaikų atostogų metu.

4. Projekto vykdymo pabaigoje viešinti organizuotas veiklas, pasiektus rezultatus, dalyvių atsiliepimus ir tęstinumo galimybes.

Projekto įgyvendinimo metu bus suorganizuotos 3 stovyklos, kuriose viso dalyvaus 60 vaikų. Stovykloje bus organizuojamos veiklos: žygis pėsčiomis, organizuojami literatūriniai skaitymai ir interpretavimai tautosakos ir mitologijos temomis, paskaitų ciklas „Mitologiniai motyvai kalendorinių švenčių papročiuose ir tradicijose“ (5 paskaitos per 5 dienas), baigiamoji stovyklautojų veikla – 30 minučių trukmės inscenizuotas pasirinktos formos vaidinimas, paremtas kraštiečio Š. Laužadžio sukurtais tekstais (sakmėmis/padavimais) apie reikšmingas Švenčionių krašto vietoves ir jų atsiradimą. Stovyklos bus organizuojamos pavasario, vasaros ir rudens atostogų metu. Stovyklose dalyviai gaus naudingos informacijos apie nematerialųjį kultūros paveldą, jo puoselėjimą ir išsaugojimą, bendraus su bendraamžiais, dalyvaus kūrybinėje veikloje.